
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1944 

30 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας της Κοινότητας Εκάλης. 1 

Σύσταση Νομικού Προσώπου με την επωνυμία «3η Ενι¬ 
αία Σχολική Επιτροπή» Δήμου Κρωπίας Ν. Αττικής 2 
Σύσταση Νομικού Προσώπου με την επωνυμία «2η Ενι¬ 
αία Σχολική Επιτροπή» Δήμου Κρωπίας Ν. Αττικής 3 


ΑΠΟΦΑΣΕΙ Σ 

Αριθ. 63035 (1) 

Τροποποίηση του Οργανισμού Εσωτερικής Υπηρεσίας 
της Κοινότητας Εκάλης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 72/2003 απόφαση του Κοινοτικού Συμβουλίου 
της Κοινότητας Εκάλης περίτροποποιήσεως του Οργανι¬ 
σμού Εσωτερικής Υπηρεσίας αυτού. 

4. Τη σύμφωνη γνωμοδότηση του Υπηρεσιακού Συμβου¬ 
λίου που διατυπώθηκε στο 17/31.10.2003 πρακτικό του. 

5. Την 16978/2003 (ΦΕΚ 1693/Β/2003) απόφαση του 
Γ.Γ.Π.Α. γιατη μεταβίβαση αρμοδιοτήτων, αποφασίζουμε: 

Εγκρίνουμε την 72/2003 απόφαση του Κοινοτικού Συμ- 
βουλίουτης Κοινότητας Εκάληςπερίτροποποιήσεωςτου 
Οργανισμού Εσωτερικής Υπηρεσίας ως εξής: 

Άρθρο 1 

Οι υπηρεσίες της Κοινότητας συγκροτούνται ως εξής: 

Α) Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Β) ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛ¬ 
ΛΟΝΤΟΣ 

Γ) ΑΥΤΟΤΕΛΕΣ ΓΡΑΦΕΙΟ ΔΗΜΟΤΙΚΗΣ ΑΣΤΥΝΟΜΙΑΣ 

Το Γ ραφείο αυτό υπάγεται απευθείας στον Πρόεδρο. 

Αρθρο 2 

Οι υπηρεσιακές μονάδες του άρθρου 1 διαρθρώνονται 
ως εξής: 


Α) Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

1. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

- Γ ραφείο Προέδρου, Δημοσίων Σχέσεων. 

- Γ ραφείο Κέντρου Εξυπηρέτησης πολιτών. 

- Γ ραφείο Κοινοτικού Συμβουλίου. 

- Γ ραφείο Προσωπικού. 

- Γ ραφείο Πρωτοκόλλου-αρχείου-διεκπεραίωσης. 

- Γ ραφείο Αστικής κατάστασης . 

- Γ ραφείο Μηχανοργάνωσης και Η/Υ. 

2. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

- Γ ραφείο Ταμειακής Υπηρεσίας. 

- Γ ραφείο Λογιστηρίου-εκκαθάρισης και εντολής δαπανών. 

- Γ ραφείο Εσόδων και Κοινοτικής Περιουσίας. 

- Γ ραφείο Προμηθειών και Υλικού Αποθήκης. 

Β) ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1 .ΤΜΗΜΑ ΤΕΧΝΙΚΗΣ ΥΠΗΡΕΣΙΑΣ 

- Γ ραφείο Μελετών - Εργων, Αποχέτευσης, Σχεδίου Πό- 
λεως, Συντήρησης και επισκευής κτιρίων. 

- Γ ραφείο Γ ραμματειακής στήριξης. 

2. ΤΜΗΜΑ ΠΕΡΙΒΑΛΛΟΝΤΟΣ 

- Γ ραφείο καθαριότητας, κήπων και πρασίνου. 

- Γ ραφείο κίνησης - συντήρησης αυτοκινήτων και ηλε- 
κτροφωτισμού. 

Γ) ΑΥΤΟΤΕΛΕΣ ΓΡΑΦΕΙΟ ΔΗΜΟΤΙΚΗΣ ΑΣΤΥΝΟΜΙΑΣ 

- Γ ραφείο Δημοτικού Αστυνόμου 

- Γ ραφείο Γ ραμματειακής υποστήριξης 

Αρθρο 3 

Η οργανική σύνθεση και κατάταξη των θέσεων του προ¬ 
σωπικού της Κοινότητας κάθε κατηγορίας σε κλάδους 
προσδιορίζονται ως εξής: 

Α. ΜΟΝΙΜΟ ΤΑΚΤΙΚΟ ΠΡΟΣΩΠΙΚΟ 


ΚΑΤΗΓΟΡΙΑ ΠΕ 



ΚΛΑΔΟΣ 

ΘΕΣΕΙΣ 

ΒΑΘΜΟΣ 

ΠΕΙ Διοικητικού 

1 

Δ-Α 

ΠΕ3 Πολιτικού Μηχανικού 

2 

Δ-Α 

ΠΕ5 Μηχανολόγου-Ηλεκτρολόγου 

1 

Δ-Α 

ΠΕ9Γεωπόνων 

1 

Δ-Α 

ΠΕ23 Ειδικής Υπηρεσίας 

1 

Δ-Α 

ΚΑΤΗΓΟΡΙΑ ΤΕ 



ΚΛΑΔΟΣ 

ΘΕΣΕΙΣ 

ΒΑΘΜΟΣ 

ΤΕ3 Τεχνολόγων πολ.μηχανικών 

1 

Δ-Α 

ΤΕ 17 Διοικητικού Λογιστικού 

1 

Δ-Α 

ΤΕ19 Πληροφορικής 

1 

Δ-Α 

ΤΕ22 Διοίκησης Μονάδων Τ.Α. 

1 

Δ-Α 

ΚΑΤΗΓΟΡΙΑ ΔΕ 


ΚΛΑΔΟΣ 

ΘΕΣΕΙΣ 

ΒΑΘΜΟΣ 

ΔΕΙ Διοικητικού 

7 

Δ-Α 

ΔΕ2 Εποπτών καθαριότητας 

1 

Δ-Α 

ΔΕ5 Εργοδηγών Δομικών Εργων 

1 

Δ-Α 

ΔΕ14 Ελεγκτών Εσόδων-Εξόδων Ο.Τ.Α. 

2 

Δ-Α 

ΔΕ 15 Εισπρακτόρων 

1 

Δ-Α 

ΔΕ23 Ειδικής Υπηρεσίας (Κοινοτικοί Αστυνόμοι) 5 

Δ-Α 

ΔΕ24 Ηλεκτρολόγων 

1 

Δ-Α 

ΔΕ26 Μηχανοτεχνιτών αυτ/των 

1 

Δ-Α 

ΔΕ28 Οδηγών Μ.Ε. 

4 

Δ-Α 

ΔΕ29 Οδηγών 

10 

Δ-Α 

ΔΕ30 Τεχνιτών-Οικοδόμων 

4 

Δ-Α 

ΔΕ35 Δενδροκηπουρών-Κηπουρών 

4 

Δ-Α 

ΔΕ38 Χειριστών Η/Υ 

ΚΑΤΗΓΟΡΙΑ ΥΕ 

5 

Δ-Α 

ΚΛΑΔΟΣ 

ΘΕΣΕΙΣ 

ΒΑΘΜΟΣ 

ΥΕ1 Κλητήρων-θυρωρών 

1 

Ε-Β 

ΥΕ16 Εργατών καθαριότητας 

23 

Ε-Β 

ΥΕ16 Αποθηκάριου 

1 

Ε-Β 

ΥΕ16 Καθαρίστριας Γ ραφείων 

1 

Ε-Β 


Β. Θέση με σύμβαση Ι.Δ. Αορίστου χρόνου περιορισμέ¬ 
νης απασχόλησης (άρθρο 23,35του Νόμου 1735/1987). 

Μία (1) θέση Καθαρίστριας γραφείων με απασχόληση 
τριών ωρών ημερησίως επί τρεις ημέρες την εβδομάδα. 

Γ. Προσωρινές θέσεις με σχέση εργασίας Ι.Δ. αορίστου 
χρόνου (Ν.2508/1997 άρθρο 32). 

Δύο (2) θέσεις Τεχνιτών Οικοδόμων. 

Μία (1) θέση Αποθηκάριου. 

Δ.Προσωρινές θέσεις με σχέση εργασίας Ι.Δ. αορίστου 
χρόνου (Ν. 2839/12.9.2000). 

Δύο (2) θέσεις Οδηγών. 

Μία (1) θέση Εργάτη. 

Οι παραπάνω θέσεις των στοιχείων Γ’ και Δ’ είναι προσω¬ 
ρινές και καταργούνται με την κατά οποιοδήποτε τρόπο 
αποχώρηση αυτών που τις κατέχουν και οι οποίοι εμφανίζο¬ 
νται στην κατάσταση του συνημμένου παραρτήματος. 

Ε. Θέσεις προσωπικού Ι.Δ. ορισμένου χρόνου (άρθρο 
57παρ. 2 Ν. 2218/1994). 

Τρεις (3) θέσεις Οδηγών αυτ/των. 

Εξι (6) θέσεις Εργατών. 

ΣΤ. Θέση με σύμβαση Ι.Δ. ορισμένου χρόνου (άρθρο 18 
παρ.12Ν. 2503/1997). 

Μία (1) θέση Διοικητικού. 

ΣΥΝΟΛΟ ΠΡΟΒΛΕΠΟΜΕΝΩΝ ΘΕΣΕΩΝ: 

Μόνιμο Προσωπικό: 82 

Ιδ.δικαίου αορίστου χρόνου: 7 

Ιδ.δικαίου ορισμένου χρόνου: 10 

ΣΥΝΟΛΟ: 99 

Αρθρο 4 

Καθήκοντα και αρμοδιότητες 

1. Προϊστάμενοι Διευθύνσεων: 

Οι Προϊστάμενοι των Διευθύνσεων προΐστανται των 
τμημάτων και των γραφείων που υπάγονται στην αρμο- 
διότητά τους. 

Παρακολουθούν, εποπτεύουν και ελέγχουν την παρου¬ 
σία, πειθαρχία, την υπηρεσιακή απόδοση και επίδοση 
όλων των υπαλλήλων της Δ/νσής τους, την τήρηση των 
Νόμων, Διαταγμάτων, αποφάσεων κ.λ.π., που αφορούν 
την Κοινότητα που καθοδηγούν αυτούς κατά την εκτέλε¬ 
ση των υπηρεσιακών τους καθηκόντων. 


Κατανέμο υ ν τη ν εργασία στους υπαλλήλου ς των Δ/νσε- 
ώντους ανάλογα με τις συνολικές ανάγκες των τμημάτων 
και με την συνεργασία των προϊσταμένων τους. 

Δύναται να χρησιμοποιούν οποιονδήποτε από το προ¬ 
σωπικό της Υπηρεσίας τους για την εκτέλεση κάθε άλλης 
εργασίας ανάλογα με τις ανάγκες που παρουσιάζονται σε 
κάθετμήμα. 

Ενημερώνονται για όλη την εισερχόμενη και εξερχόμε- 
νη αλληλογραφία που αφορά τη Δ/νση που προΐστανται, 
χαρακτηρίζουν και κατανέμουν αυτήν σύμφωνα με τις αρ¬ 
μοδιότητες των τμημάτων ή γραφείων που υπάγονται 
στην Δ/νσή τους και δίνουν τις αναγκαίες οδηγίες στους 
Προϊσταμένους για τις ενέργειες που πρέπει να γίνουν. 

Υπογράφουν αποφάσεις ύστερα από εξουσιοδότηση 
του Προέδρου και τα υπηρεσιακά έγγραφα που απευθύ¬ 
νονται προς τις άλλες Δ/νσεις της Κοινότητας. Θεωρούν 
με τη μονογραφή τους και υποβάλλουν όλα τα έγγραφα 
που συντάσσονται από τα Τμήματα και Γραφεία της 
Δ/νσής τους για έγκριση και υπογραφή από τον Πρόεδρο 
ή τους νόμιμους αναπληρωτές τους, καθιστάμενοι έτσι 
υπεύθυνοι για την νομιμότητα της ενέργειας. 

Θεωρούν τη βεβαίωση της εργασίας μόνιμου και με 
σχέση Ι.Δ. δικαίου προσωπικού που υπηρετεί στη Δ/νσή 
τους. 

Εισηγούνται τα θέματα της αρμοδιότητας τους στον 
Πρόεδρο υπογράφοντας τις σχετικές εισηγήσεις. 

Παρίστανται εφόσον οι υπηρεσιακές ανάγκες το επι¬ 
βάλλουν, στις συνεδριάσεις των συλλογικών οργάνων 
της Κοινότητας και αναπτύσσουν τις απόψεις τους πάνω 
στα διάφορα υπηρεσιακά θέματα. 

Συντάσσουν τις ετήσιες εκθέσεις αξιολόγησης για τους 
υπαγόμενους σ’ αυτούς Προϊσταμένους Τμημάτων και 
Γ ραφείων και διατυπώνουν την γνώμη τους σε δεύτερο 
βαθμό, στις υπηρεσιακές εκθέσεις των υπολοίπων υπαλ¬ 
λήλων, οι οποίες συντάσσονται από τους Προϊσταμένους 
των παραπάνω υπηρεσιακών μονάδων. 

Δέχονται τους πολίτες και δίνουν σε αυτούς όσες πληρο¬ 
φορίες επιτρέπονται από τις κείμενες διατάξεις και είναι 
υποχρεωμένοι να βρίσκονται στη θέση τους κατά τις ώρες 
υποδοχήςτου κοινού, για την επίλυση των μεταξύ αυτών και 
των Υπηρεσιών της Δ/νσης τους τυχόν διαφορών. 

2. Προϊστάμενοι τμημάτων 

Οι προϊστάμενοι τμημάτων είναι υπεύθυνοι για την ακρι¬ 
βή τήρηση, εφαρμογή και εκτέλεση των αρμοδιοτήτων 
και καθηκόντων που ανατίθενται στις Υπηρεσίες που 
προΐστανται. 

Φροντίζουν για την εφαρμογή των Νόμων και Διαταγ¬ 
μάτων, καθώς και των αποφάσεων του Κοινοτικού Συμ¬ 
βουλίου , όπως και των εγκυκλίων του Προέδρου και κά¬ 
θε άλλης αρχής, που τους κοινοποιούνται. 

Ενημερώνουν τους υπ’ αυτούς υπαλλήλους για κάθε 
εγκύκλιο ή ειδική διαταγή ή διάταξη Νόμου, που αφορά 
την υπηρεσία τους και δίνουν σε αυτούς τις αναγκαίες 
επεξηγηματικές οδηγίες για την εκτέλεσή τους, ευθύνο- 
νται δε για την μη έγκαιρη και ακριβή εκτέλεση κάθε ερ¬ 
γασίας του Τ μήματος ή Γ ραφείου τους για την καλή γενι¬ 
κά λειτουργία της Υπηρεσίας τους ανάλογα με τις ανά- 
γκεςτωνυπηρεσιώνπουπροΐστανται καιτηναπόδοση και 
επίδοση των υπαλλήλων. 

Κατανέμουν την εργασία στους υπαλλήλους και καθο¬ 
δηγούν αυτούς , ελέγχουν την τακτική παρουσία, εργατι¬ 
κότητα και πειθαρχία και ειδοποιούν κάθε πρωΐτο αρμό¬ 
διο Τμήμα Προσωπικού για τους απόντες ή καθυστερη- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26581 


μένους ή αναχωρήσαντες πριν από την κανονική ώρα 
υπαλλήλους ενημερώνοντας συγχρόνως και τον Δ/ντή 
τους. 

Εκτελούν τις εντολές των Δ/ντών, εισηγούνται σε αυ¬ 
τούς τις υποθέσεις της αρμοδιότητάς τους, υποβάλλουν 
δε σε αυτούς υπηρεσιακές εκθέσεις και σημειώματα για 
την πορεία των εργασιώντου Τμήματος ή Γραφείου τους, 
καθώς και των υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων, τις οποίες στην συνέχεια υποβάλλουν 
στους Διευθυντές για την περαιτέρω κρίση. 

Προσυπογράφουν την αλληλογραφία της Υπηρεσίας 
τους συντάσσοντας προσωπικά τα σημαντικότερα έγ¬ 
γραφα που καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σε αυτά 
πραγματικών περιστατικών. 

Δέχονται το κοινό και δίνουν τις πληροφορίες που επιτρέ¬ 
πονται από τις σχετικές διατάξεις, οφείλουν δε να βρίσκο¬ 
νται στις θέσεις τους κατά τις ώρες υποδοχής του κοινού. 

Βεβαιώνουν την εργασία του μόνιμου και του με σχέση 
ιδιωτικού προσωπικού που υπηρετεί στην υπηρεσία που 
προΐστανται με την υπογραφή τους στις σχετικές μισθο- 
δοτικές καταστάσεις που συντάσσονται από το αρμόδιο 
τμήμα. 

3. Προϊστάμενοι γραφείων 

Είναι επικεφαλής των εις αυτό υπηρετούντων υπαλλή¬ 
λων που ασκούν παράλληλες αρμοδιότητες προς τις 
αναφερόμενες στην παράγραφο (2) του παρόντος σε 
σχέση με τις επί μέρους αρμοδιότητες που ορίζονται για 
τον καθένα από αυτά 

4. Λοιπό προσωπικό 

Στα πλαίσια αρμοδιοτήτων των Δ/νσεων ή άλλων υπη¬ 
ρεσιακών μονάδων, που είναι τοποθετημένοι οι Υπάλλη¬ 
λοι ανεξάρτητα από την εργασιακή τους σχέση, γενικά 
εκτελούν την εργασία που τους έχει ανατεθεί με προσο¬ 
χή, επιμέλεια και ευσυνειδησία, κάτω από τις οδηγίες και 
κατευθύνσεις των Προϊσταμένωντους, σύμφωνα με τους 
Νόμους, Κανονισμούς και Οδηγούς των Προϊσταμένων 
Αρχών. 

Ειδικότερα, εκείνοι που χειρίζονται ή χρησιμοποιούν 
μηχανήματα ή οχήματα εργαλεία, διάφορες συσκευές 
κ.λ.π., είναι υπεύθυνοι για κάθε αδικαιολόγητη απώλεια, 
φθορά ή καταστροφή , κυρίως όταν αυτή οφείλεται σε 
αμέλεια ή κακή χρήση. 

Οι συντάκτες των εγγράφων αποφάσεων, μελετών και 
αλληλογραφίας γενικά μονογραφούν αυτά και είναι μο¬ 
ναδικοί υπεύθυνοι για την ακρίβεια των πραγματικών πε¬ 
ριστατικών και στοιχείων, που αναγράφονται σε αυτήν και 
προκύπτουν από τα τηρούμενα στην Υπηρεσία βιβλία και 
άλλα παραστατικά. 

Αρθρο 5 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρεται στον Οργανισμό αυτό, καθορί¬ 
ζονται ως εξής: 

Α) Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Τα ειδικότερα καθήκοντα αυτής της Δ/νσης είναι: 

Παραλαμβάνει την αλληλογραφία της Κοινότητας, την 
αποσφραγίζει, σημειώνει το αρμόδιο τμήμα στο οποίο 
πρέπει να παραδοθεί με την ημερομηνία εισόδου της 
στην Κοινότητα, πλην εκείνης που απευθύνεται στην Πρό¬ 
εδρο με την ένδειξη «προσωπική» και μετά την ενημέρω¬ 


ση του Προέδρου πάνω σε αυτή, την παραδίνει στο Γ ρα¬ 
φείου Πρωτοκόλλου και διεκπεραίωσης αρχείου, για 
πρωτοκόλληση και διανομή της στα τμήματα. 

Είναι υπεύθυνος για την οργάνωση της πολιτικής άμυ¬ 
νας στην περιφέρεια της Κοινότητας, στο βαθμό που ο 
Νόμος ορίζει. 

Στην αποκλειστική δικαιοδοσία του υπάγονται ακόμη τα 
θέματα της Αυτ/σης, σε ότι αφορά τον Κώδικα της περί 
Δήμων και Κοινοτήτων Νομοθεσίας, η παροχή αρμοδιο¬ 
τήτων στους Οργανισμούς Τοπικής Αυτοδιοίκησης, η 
αποκέντρωση, η περιφερειακή ανάπτυξη και γενικότερα 
ότι ανάγεται στην εξέλιξή της και η λειτουργία της. 

Επίσης υπάγονται οι έρανοι, η ίδρυση Δημοσίων Υπη¬ 
ρεσιών και άλλων Οργανισμών στην Περιφέρεια της Κοι¬ 
νότητας, η στατιστική, και κάθε άλλη αρμοδιότητα που 
υπάγεται στον Τομέα της Διοίκησης και δεν προσδιορίζε¬ 
ται ειδικά στον παρόντα οργανισμό. 

Εχει την ευθύνη της εγκατάστασης των υπηρεσιών στα 
Κοινοτικά Καταστήματα. 

Ασκεί τις διατάξεις των Νόμων (Ν. 1188/1981) «περί κα- 
ταστάσεως του προσωπικού των Ο.Τ.Α.» οριζόμενες πει¬ 
θαρχικές δικαιοδοσίες. 

Εισηγείται στον Πρόεδρο, την τοποθέτηση, κατανομή, 
μετακίνηση, μετάταξη και όλες τις υπόλοιπες υπηρεσια¬ 
κές μεταβολές στο προσωπικό της Κοινότητας. 

Καταρτίζει από κοινού με τον προϊστάμενο του οικονο¬ 
μικού τμήματος και σε συνεργασία με τις αρμόδιες υπη¬ 
ρεσίες της Κοινότητας, το σχέδιο του Προϋπολογισμού 
εσόδων - εξόδων αυτού και τις σχετικές εκθέσεις που το 
συνοδεύουν. 

Παρακολουθεί γενικά την πορεία εκτέλεσης του Προϋ¬ 
πολογισμού. 

Ασκεί τις αρμοδιότητες των διατάξεων «περί οικονομι¬ 
κής Διοίκησης και λογιστικών των Δήμων και Κοινοτήτων 
με όλες τις από αυτές προκύπτουσες ευθύνες. 

1. Τμήμα Διοικητικών Υπηρεσιών. 

Γ ραφείο Προέδρου, Δημοσίων Σχέσεων. 

Διεξάγει την προσωπική αλληλογραφία του Προέδρου 
και τηρεί το αρχείο αυτής. Τηρεί φωτογραφικό και άλλο 
υλικό σε αρχείο. 

Προγραμματίζει τις ώρες και ημέρες που ο Πρόεδρος 
μπορεί να δέχεται τους Δημότες, διάφορες επιτροπές 
κ.λ.π. 

Τηρείτο ημερολόγιο των προσωπικών επαφώντου προ¬ 
έδρου εντός της Κοινότητας. 

Αναγγέλλει στον Πρόεδρο τα πρόσωπα που τον επισκέ¬ 
πτονται στο Γ ραφείο. 

Δακτυλογραφεί κείμενα και επιστολές του Προέδρου 
και προσλαμβάνει από τους υπηρεσιακούς παράγοντες 
τους φακέλους των εγγράφων που πρέπει να υπογρα- 
φούν από τον Πρόεδρο. 

Φροντίζει για την δημοσίευση των διακηρύξεων και των 
ανακοινώσεων των υπηρεσιών της Κοινότητας. 

Διεκπεραιώνει κάθε σχετική εργασία για την διοργάνω¬ 
ση τελετών, εορτών, δεξιώσεων (προσκλήσεις στα πρό¬ 
σωπα που καλούνται) κ.λ.π. και ενημερώνει τον Πρόεδρο 
για διάφορες γιορτές και οργανώσεις που γίνονται σε άλ¬ 
λες υπηρεσίες. 

Γ ραφείο Κέντρου Εξυπηρέτησης Πολιτών 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για την διεκπεραίωση διοικητικών 
υποθέσεων. 

Παραλαμβάνει αιτήσεις πολιτών, για τη διεκπεραίωση 

υποθέσεών τους από τις υπηρεσίες του δημοσίου, τα 
στοιχεία των οποίων καταχωρεί σε ειδικό πρωτόκολλο. 

Διαθέτει για διευκόλυνσή τους έντυπα αιτήσεων κατά 
το άρθρο 3 παρ. 3 του Κώδικα Διοικητικής Διαδικασίας (Ν. 
2690/1999). 

Ελέγχει την πληρότητα των αιτήσεων των πολιτών και 
σε περίπτωση που για την διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π. το αναζητά και τα παραλαμβάνει 
με οποιοδήποτε πρόσφορο τρόπο από τις αρμόδιες υπη¬ 
ρεσίες, μετά από εξουσιοδότηση των πολιτών. 

Διαβιβάζει πλήρεις τους φακέλους των υποθέσεων των 
πολιτών, στην αρμόδια για τη διεκπεραίωσή τους υπηρε¬ 
σία, με οποιοδήποτε πρόσφορο τρόπο και το τελικό έγ¬ 
γραφο αποστέλλεται από την αρμόδια υπηρεσία και πάλι 
στο Κ.Ε.Π. υποβολής της αρχικής αίτησης, από το οποίο 
το παραλαμβάνει ο πολίτης ή του αποστέλλεται από το 
Κ.Ε.Π. στη διεύθυνση που έχει δηλωθεί με συστημένη επι¬ 
στολή και με αντικαταβολή. 

Τηρεί τα σχετικά με τη διακίνηση των αναφερομένων αι¬ 
τήσεων πολιτών, στατιστικά στοιχεία, υποδέχεται και δια¬ 
χειρίζεται τα παράπονα και τις προτάσεις των πολιτών για 
βελτιώσεις των διοικητικών διαδικασιών. 

Επιπλέον το γραφείο παρέχει και τις εξής υπηρεσίες: 

Επικύρωση διοικητικών εγγράφων. 

Θεώρηση του γνησίου υπογραφής. 

Χορήγηση παραβολών, κινητών επισήμων και υπευθύ¬ 
νων δηλώσεων. 

Χορήγηση του αποδεικτικού φορολογικής ενημερότη¬ 
τας, μέσω ηλεκτρονικής διασύνδεσης με το σύστημα 
ΤΑΧΙ3. 

Γραφείο Κοινοτικού Συμβουλίου. 

Μεριμνά για την ενημέρωση των εκλεγομένων Κοινοτι¬ 
κών Συμβούλων σε σχέση με την ορκωμοσία τους και την 
εγκατάστασή τους στην Κοινότητα. 

Συνεργάζεται με τον Πρόεδρο του Κοινοτικού Συμβου¬ 
λίου για τον καθορισμό των θεμάτων που συζητούνται 
στις συνεδριάσεις του. 

Συγκεντρώνει τους φακέλους των θεμάτων μαζί με τα 
δικαιολογητικά που το απαρτίζουν και συντάσσει την ημε¬ 
ρήσια διάταξη των προς συζήτηση θεμάτων σύμφωνα με 
τις διατάξεις του Δημοτικού και Κοινοτικού Κώδικα. 

Συντάσσει και τηρεί τα πρακτικά των συνεδριάσεων του 
Κοινοτικού Συμβουλίου, καθώς και τις αποφάσεις που 
παίρνονται, καταχωρώντας τα στα ειδικά βιβλία. 

Φροντίζει για την υπογραφή και την επικύρωση των 
πρακτικών από τα μέλη τους. 

Εκτελεί καθήκοντα Γραμματέατου Κοινοτικού Συμβου¬ 
λίου. 

Παρέχει στα μέλη του Κοινοτικού Συμβουλίου κατά την 
συνεδρίαση αλλά και εκτός αυτής, πληροφορίες σχετικά 
με τους κανόνες που διέπουντη λειτουργία των οργάνων 
στο οποίο ανήκουν. 

Μεριμνά για την δημοσίευση των αποφάσεων που παίρ¬ 
νοντας μετοντρόπο που ορίζεται κάθε φορά και ανάλογα 
με την περίπτωση, από τον Δημοτικό και Κοινοτικό Κώδι¬ 
κα και από άλλες διατάξεις. 

Ενημερώνει το τηρούμενο ευρετήριο αποφάσεων του 
Κοινοτικού Συμβουλίου. 

Κοινοποιείτις αποφάσεις, καθώς καιτα κυρωτικά αυτών 
έγγραφα στις Υπηρεσίες που χρειάζεται. 

Γ ραφείο Προσωπικού 

Είναι υπεύθυνο για την εφαρμογή όλων των νόμων και 


διαταγμάτων που αφορούν τους μόνιμους υπαλλήλους 
και των με σχέση εργασίας I.Δ. και ασκεί τις αρμοδιότητες 
που απορρέουν από τον Κώδικα Κατάστασης Δημοτικών 
και Κοινοτικών Υπαλλήλων. 

Τηρεί μητρώο, ευρετήριο και τους ατομικούς φακέλους 
του μόνιμου και του με σχέση εργασίας Ι.Δ. προσωπικού, 
καθώς καιτα δελτία υπηρεσίας αυτού. 

Συντάσσει και θεωρεί τα πάσης φύσεως μισθολογικά 
στοιχεία όλου του προσωπικού. 

Παρακολουθεί και εφαρμόζει το πειθαρχικό δίκαιο που 
ισχύει για τους μόνιμους ή για το ημερομίσθιο προσωπικό. 

Καταρτίζει τις ονομαστικές καταστάσεις των μονίμων 
υπαλλήλων της Κοινότητας κατά Κλάδο και Βαθμό, όπως 
ορίζουν οι σχετικές διατάξεις και συντάσσει τα σχέδια ορ¬ 
γανισμού εσωτερικής υπηρεσίας." 

Εκδίδει τα πιστοποιητικά και τις βεβαιώσεις του προσω¬ 
πικού για την υπηρεσιακή κατάστασή του στην Κοινότητα. 

Διεκπεραιώνει κάθε υπόθεση που έχει σχέση με την χο¬ 
ρήγηση της σύνταξης και των παροχών του ΤΑΔΚΥ στους 
υπαλλήλους της Κοινότητας που φεύγουν από την υπη¬ 
ρεσία, καθώς και την αναγνώριση και εξαγορά της προϋ¬ 
πηρεσίας τους, καθώς και κάθε υπόθεση που έχει σχέση 
με την συνταξιοδότηση του Ι.Δ. προσωπικού. 

Ελέγχει και παρακολουθεί τα σχετικά δελτία παρουσίας 
τους. 

Ασχολείται με την μελέτη και εφαρμογή των ΕΣΣΕ. 

Συντάσσει τις μισθοδοτικές καταστάσεις όλου του προ¬ 
σωπικού της Κοινότητας με βάση τα παραστατικά στοι¬ 
χεία που του κοινοποιούνται. 

Παρακολουθεί τη μισθοδοτική κατάσταση όλωντων ερ¬ 
γαζομένων και εκδίδει τις σχετικές βεβαιώσεις και πιστο¬ 
ποιητικά. 

Εκδίδει στο τέλος του χρόνου τις βεβαιώσεις αποδοχών 
και συντάσσει τους αναλυτικούς πίνακες με τα στοιχεία 
των δικαιούχων καιτα ποσά των αμοιβών κ.λ.π. που κατα¬ 
βλήθηκαν όλο τον χρόνο στο προσωπικό. 

Αλληλογραφεί με κάθε υπηρεσία σχετικά με μισθολογι- 
κά θέματα. 

Οι μισθοδοτικές καταστάσεις, αποδείξεις μηνιαίας πλη¬ 
ρωμής, το μισθολογικά μητρώο, οι βεβαιώσεις και οι κα¬ 
ταστάσεις Εφορίας και κάθε άλλο σχετικό στοιχείο θα εκ- 
δίδονται σε συνεργασία με την Μηχανοργάνωση - Μηχα¬ 
νογράφηση - Η/Υ. 

Επιμελείται της διαδικασίας παράδοσης των ατομικών 
δελτίων εισφορών υπέρ ΙΚΑ στους δικαιούχους, εργαζο¬ 
μένους. 

Γ ραφείο Πρωτοκόλλου - αρχείου - διεκπεραίωσης. 

Τηρείτο πρωτόκολλο, το ευρετήριο και ενεργεί την συ- 
σχέτιση όλων των εισερχομένων - εξερχομένων εγγρά¬ 
φων. 

Διεκπεραιώνει την αλληλογραφία της Υπηρεσίας και 
δακτυλογραφεί όλα τα έγγραφα. 

Επιμελείται την τήρηση των πρωτοτύπων εγγράφων και 
την έκδοση αντιγράφων και ευθύνεται για την ταχεία 
αποστολή αυτών. 

Φροντίζει για την τήρηση του παλαιού αρχείου της Κοι¬ 
νότητας. 

Μεριμνά για την επίδοση στους δημότες ή κατοίκους 
γενικότερα, των εγγράφων ή ανακοινώσεων που διαβιβά¬ 
ζονται γι’ αυτό τον σκοπό στην Κοινότητα από μέρους Δη¬ 
μοσίων Αρχών ή άλλων ΟΤΑ. 

Προβαίνει στην ανάρτηση στο πίνακα ανακοινώσεων 
της Κοινότητας όλων των αποφάσεων, κλήσεων προ- 

γραμμάτων κ.λ.π. με την υποχρέωση έγκαιρης συλλογής 
αυτών σε εύλογο χρόνο αρχειοθέτησής τους και κατα¬ 
στροφής τους. 

Έχει την ευθύνη της διαφύλαξης και διασφάλισης των 
αρχείων της Κοινότητας και την καλή διατήρηση αυτών. 

Φροντίζει για την καθαριότητα και την τάξη στο Κοινοτι¬ 
κό Κατάστημα. 

Τηρεί το τηλεφωνικό κέντρο της Κοινότητας και παρέ¬ 
χει γενικές πληροφορίες στους Δημότες, τους κατευθύ¬ 
νει στα αρμόδια τμήματα και Γραφεία του Δήμου. 

Γραφείο Αστικής Κατάστασης. 

Είναι υπεύθυνοι για την διατήρηση των μητρώων, των 
στρατολογικών πινάκων και των δημοτολογίων σε καλή κα¬ 
τάσταση και τη διασφάλισή τους από απώλεια ή φθορά. 

Ενεργεί τις προβλεπόμενες από το Νόμο διαδικασίες 
για την εγγραφή των κατοίκων στα Δημοτολόγια της Κοι¬ 
νότητας, καθώς και την καταχώρηση σε αυτά των οποιον- 
δήποτε μεταβολών λόγω γέννησης, γάμου, θανάτου, αλ¬ 
λαγής επωνύμου πατρωνύμου, μητρωνύμου, κυρίου ονό¬ 
ματος και των άλλων σχετικών στοιχείων. 

Τηρεί και ενημερώνει ανελλιπώς οικογενειακές καρτέ¬ 
λες δημοτολογίου. 

Ενεργεί τις προβλεπόμενες διαδικασίες για την εγγρα¬ 
φή αδήλωτων, την εξακρίβωση της ιθαγένειας αυτών, κα¬ 
θώς και τη διάρθρωση των κάθε είδους εσφαλμένων εγ¬ 
γραφών στα δημοτολόγια και τα μητρώα. 

Τηρεί για κάθε οικογένεια ιδιαίτερο φάκελο μα τα σχετι¬ 
κά δικαιολογητικά και αρχείο αποφάσεων για τις εγγρα¬ 
φές ή μεταβολές στα δημοτολόγια. 

Εκδίδει τα πιστοποιητικά ατομικής, οικογενειακής και 
περιουσιακής κατάστασης και ταυτοπροσωπίας των δη¬ 
μοτών. 

Επιμελείται την εφαρμογή των σχετικών διατάξεων του 
Κώδικα Δήμων και Κοινοτήτων και του Κώδικα Ελληνικής 
ιθαγένειας. 

Καταρτίζει ετησίως τα μητρώα αρρένων, τα ενημερώνει 
και τηρεί αρχείο των αποφάσεων περίτων μεταβολώνπου 
επέρχονται σε αυτά. 

Καταρτίζει τους στρατολογικούς πίνακες. 

Μεριμνά για την ενημέρωση των υπόχρεων όσον αφορά 
της στρατολογικές τους υποχρεώσεις γενικώς. 

Εκδίδει τα απαιτούμενα πιστοποιητικά για την απαλλα¬ 
γή , όσων δικαιούνται, από τις στρατιωτικές τους υποχρε¬ 
ώσεις. 

Εκτελείτις ανατιθέμενες στην Κοινότητα εργασίες σχε¬ 
τικά με τη γενική απογραφή του πληθυσμού. 

Ενεργεί την αλληλογραφία με όλους τους Δήμους και 
τις Κοινότητες ή άλλες αρμόδιες Αρχές σε όλη την Επι¬ 
κράτεια, πλην της περιοχής της τέως Διοίκησης Πρωτευ- 
ούσης, σε όσες περιπτώσεις αυτό θεωρείται αναγκαίο, 
για τη συγκέντρωση των δικαιολογητικών που απαιτού¬ 
νται για μεταδημότευση ή άλλη μεταβολή στα τηρούμενα 
από αυτό βιβλία. 

Εκτελεί τα καθήκοντα που ανατίθενται στην Κοινότητα 
από τους εκλογικούς Νόμους, καθώς καιτις υποχρεώσεις 
αυτού, ως οργάνου της Κρατικής Διοίκησης. 

Συμμετέχει στις διαδικασίες αναθεώρησης των εκλογι¬ 
κών καταλόγων στο βαθμό που επιβάλλουν οι κατά νόμο 
αρμοδιότητέςτου. 

Τηρεί τους εκλογικούς καταλόγους της Κοινότητας και 
εκδίδει τα σχετικά πιστοποιητικά για την εγγραφή σε αυ¬ 
τούς νέων εκλογέων. 

Εκτελεί κάθε εργασία που έχει σχέση με την προετοι¬ 


μασία και τη διεξαγωγή των Βουλευτικών και Κοινοτικών 
Εκλογών, καθώς αυτές προβλέπονται από την ισχύουσα, 
κάθε φορά, εκλογική νομοθεσία. 

Ασχολείται με τη διαδικασία έκδοσης και ανανέωσης 
καρτών των αλλοδαπών σύμφωνα με τις διατάξεις του 
Νόμου περί αλλοδαπών. 

Όσον αφορά το Ληξιαρχείο: 

Μεριμνά για την προμήθεια, τη θεώρηση και την υπεύ¬ 
θυνη τήρηση των Ληξιαρχικών βιβλίων. 

Συντάσσει - καταχωρεί στα οικεία βιβλία τις ληξιαρχικές 
πράξεις γεννήσεων και βαπτίσεων, γάμων και θανάτων. 

Συντάσσει - καταχωρεί στο προβλεπόμενο από το Νόμο 
βιβλίο τις εκθέσεις βαπτίσεων ονοματοθεσίας, διαζυγίων, 
μεταβολής θρησκεύματος, αναγνώρισης κ.λ.π. εφόσον 
τα γεγονότα αυτά συνέβησαν στην Περιφέρεια του Λη¬ 
ξιαρχείου. 

Αποστέλλει αντίγραφα των συντασσομένων εκθέσεων 
βαπτίσεων και μεταβολής ή προσθήκης στοιχείων λη¬ 
ξιαρχικών πράξεων στα Ληξιαρχεία στα οποία βρίσκονται 
συνταγμένες οι οικείες ληξιαρχικές πράξεις. 

Αποστέλλει αντίγραφα των ληξιαρχικών πράξεων γεν¬ 
νήσεων αρρένων τέκνων στους Δήμους και Κοινότητες 
όπου είναι γραμμένοι στα δημοτολόγια οι γονείς τους. 

Συντάσσει δελτία γεννήσεων, γάμων και θανάτων για 
την Εθνική Στατιστική Υπηρεσία. 

Εκδίδει αντίγραφα, αποσπάσματα και πιστοποιητικά 
ληξιαρχικών πράξεων. 

Διεξάγει την υπηρεσιακή αλληλογραφία σε όλα τα θέ¬ 
ματα της αρμοδιότητάς του, που περνιέται σε δικό του 
πρωτόκολλο. Τηρείτο σχετικό αρχείο αυτής. Μεριμνά για 
την επιθεώρηση των ληξιαρχικών πράξεων από το αρμό¬ 
διο δικαστικό όργανο και τηρεί ειδικό φάκελο των δελτίων 
επιθεώρησης. 

Γενικά ενεργεί με την ισχύουσα κάθε φορά νομοθεσία 
«περί ληξιαρχικών πράξεων». 

Η υπηρεσία του Ληξιαρχείου ενεργεί τη διαδικασία και 
συμβάλλει στην τέλεση των πολιτικών γάμων. 

Η υπηρεσία του ληξιαρχείου διεξάγεται με την άμεση 
και υπεύθυνη καθοδήγηση του Προϊσταμένου αυτής (Λη- 
ξιάρχου). 

Γ ραφείο Μηχανοργάνωσης και Η/Υ. 

Καταρτίζει τα προγράμματα που αφορούν στη μηχα¬ 
νοργάνωση των υπηρεσιών της Κοινότητας, συντάσσει 
τις απαραίτητες για αυτό εισηγήσεις καιτις απαιτούμενες 
μελέτες. 

Εχει την ευθύνη για την όλη λειτουργία της μηχανογρά¬ 
φησης και μηχανοργάνωσης των Υπηρεσιών που επιβλέ¬ 
πει τη σωστή και αποτελεσματική λειτουργία των εγκατε¬ 
στημένων υπολογιστών στις Υπηρεσίες της Κοινότητας. 

Πραγματοποιείτις υπηρεσιακές επαφές για την προμή¬ 
θεια ειδικών προγραμμάτων ή την εκπόνηση εξειδικευμέ- 
νωντοιούτων. 

Ενημερώνει για την πρόοδο των εργασιών που εμπί¬ 
πτουν στην αρμοδιότητάτους, ή τα προβλήματα που εμ¬ 
φανίζονται, τόσον όσον αφορά αυτά καθαυτά τα προ¬ 
γράμματα, όσο και τη λειτουργία των ηλεκτρονικών υπο¬ 
λογιστών. 

Επιμελείται τη συντήρηση, την επισκευή και την διαφύ¬ 
λαξη των μηχανημάτων από κάθε είδους φθορά και απώ¬ 
λεια. 

2. Τμήμα Οικονομικών Υπηρεσιών. 

Γ ραφείο Ταμιακής Υπηρεσίας 

Συγκεντρώνει και καταχωρεί στα λογιστικά βιβλία και ει- 

σάγει στο οικείο Πρόγραμμα του ηλεκτρονικού υπολογι¬ 
στή όλες τις εισπράξεις και πληρωμές της Κοινότητας και 
ελέγχει τους χρηματικούς καταλόγους, που διαβιβάζο¬ 
νται από όλες τις Υπηρεσίες της Κοινότητας. 

Ελέγχει τα εκδιδόμενα χρηματικά εντάλματα από το 
γραφείο λογιστηρίου και Εκκαθάρισης Εντολής Δαπα¬ 
νών, σύμφωνα με τον Νόμο «περί Οικον.Διοικήσεως και 
Λογιστικώντων Δήμων και Κοινοτήτων». Μετά τον έλεγχο 
διαβιβάζονται στον Ταμία για την διενέργεια πληρωμών 
από τον ίδιο και τους διαχειριστές. 

Συντάσσει μηνιαίες, τριμηνιαίες καταστάσεις εισπρα- 
χθέντων εσόδων και των πληρωθέντων Χ.Ε. κατά κεφά¬ 
λαια και άρθρα του προϋπολογισμού και στο τέλος του 
έτους του απολογισμού εσόδων-εξόδων της Κοινότητας 
και τον υποβάλλει στο Κοινοτικό Συμβούλιο. 

Παρακολουθεί τη διακίνηση των πιστωτικών υπολοίπων 
από τους βεβαιωτικούς καταλόγους. 

Ταξινομεί και διατηρεί τα τριπλότυπα με τις συνοδευό- 
μενες καταστάσεις, οσάκις ζητηθούν για έλεγχο. 

Συντάσσει στο τέλος του μήνα ειδικές καταστάσεις για 
την απόδοση των κρατήσεων στα διάφορα ασφαλιστικά 
ταμεία και τις άλλες υπέρ τρίτων κρατήσεις και τις απο¬ 
στέλλει στο γραφείο προμηθειών για απόδοσή τους. 

Ελέγχει πάσης φύσεως έξοδα, τα τακτοποιεί λογιστικά 
και εκδίδει γραμμάτια χρηματικών λογαριασμών («Τακτο- 
ποιητέαι Εισπράξεις») καιπαραδίδει στον Ταμία. 

Επιμελείται της είσπραξης όλων των βεβαιουμένων 
εσόδων της Κοινότητας, ελέγχει τους χρηματικούς κατα¬ 
λόγους που παραλαμβάνονται από τις άλλες υπηρεσίες 
της Κοινότητας και εκδίδει τριπλότυπα αποδεικτικών πα¬ 
ραλαβής εισπρακτέων εσόδων. 

Αποστέλλει ατομικές ειδοποιήσεις προς τους οφειλέ¬ 
τες και εισηγείται τη λήψη αναγκαστικών μέτρων κατά 
των δυστροπούντων οφειλετών της Κοινότητας. 

Τηρεί τα προβλεπόμενα από τον Νόμο βιβλία, τα οποία 
ενημερώνει έγκαιρα. Ελέγχειτις καταστάσεις ημερησίων ει¬ 
σπράξεων και τις συσχετίζει με τα αντίστοιχα τριπλότυπα, 
τις θεωρεί, τις υπογράφει καιτις παραδίδει στο γραφείο λο¬ 
γιστηρίου για πίστωση της μερίδας του οφειλέτη. Φροντίζει 
για την παράδοση των ημερησίων εισπράξεων στον Ταμία. 

Γενικά, λαμβάνει κάθε μέτρο για την έγκαιρη είσπραξη 
όλων των νομοθετημένων εσόδων. 

Ενεργεί τις πληρωμές κάθε μορφής βάσει των χρηματι¬ 
κών ενταλμάτων, μετά τον έλεγχο από το γραφείο λογι¬ 
στηρίου του ταμείου. 

Μεριμνά για την παρακράτηση μέσα απόταΧ.Ε.Π. όλων 
των κρατήσεων υπέρ τρίτων σε συνεργασία πάντοτε με το 
γραφείο λογιστηρίου του ταμείου και με τα διάφορα 
ασφαλιστικά - επικουρικά ταμεία. 

Τηρείτο έντυπα καιτα βιβλία που προβλέπονται από τον 
Νόμο. 

Γ ραφείο Λογιστηρίου - εκκαθάρισης και εντολής δαπα¬ 
νών. 

Ενεργεί τη σύμφωνα με τις διατάξεις του Δ.Κ.Κ. και του 
περί οικονομικής Διοίκησης και λογιστικού των Δήμων και 
Κοινοτήτων, εκκαθάριση των δαπανών της Κοινότητας. 

Καταρτίζει σε συνεργασία με τις αρμόδιες υπηρεσίες 
της Κοινότητας, τον Προϋπολογισμό Εσόδων - Εξόδων 
και τον υποβάλλει έγκαιρα στο Κοινοτικό Συμβούλιο. 

Αναλαμβάνει την παγία προκαταβολή, εκτός αν αποφα¬ 
σίσει διαφορετικά το Κ.Σ. καιτη διαχειρίζεται σύμφωνα με 
τις ισχύουσες σχετικές διατάξεις και οδηγίες καιτις προς 
τούτο έγγραφες εντολές του Προέδρου. 


Ενεργεί για την απόδοση λογαριασμού από τον Πρόε¬ 
δρο στο Κοινοτικό Συμβούλιο των δαπανών για τα χωρίς 
δημοπρασία εκτελούμενα έργα ή προμήθειες κ.λ.π., μέσα 
στις προθεσμίες που ορίζει ο Νόμος, συνεργαζόμενοςγια 
αυτό με όλες τις υπηρεσίες της Κοινότητας. 

Ελέγχει την νομιμότητα και την πληρότητα των δικαιο- 
λογητικών και των παραστατικών στοιχείων γενικά κάθε 
δαπάνης, καθώς και την ύπαρξη ανάλογης πίστωσης 
στον Προϋπολογισμό και εκδίδει τα Χρηματικά Εντάλμα¬ 
τα Πληρωμής, τα οποία με την υπογραφή τους από τα κα¬ 
τά τον Νόμο αρμόδια όργανα, προωθεί στο ταμείο για 
εξόφλησή τους. 

Εκδίδει τις οίκοθεν εντολές για την τακτοποίηση των 
Χρηματικών Ενταλμάτων από επιστροφές αχρεωστήτως 
καταβληθέντα. 

Παρακολουθεί και ενημερώνει τα στοιχεία των τοκο¬ 
χρεωλυτικών δανείων της Κοινότητας και ενεργεί για την 
έγκαιρη εκπλήρωση των συναφών υποχρεώσεώντου. 

Ελέγχει την νομιμότητα και προσυπογράφει τις αποφά- 
σειςτου Προέδρου για την εκκαθάριση και ανάληψη των δα¬ 
πανών (εκτελουμένων έργων, προμηθειών, εργασιών κ.λ.π.). 

Τηρεί ειδικό αρχείο προϋπολογισμών και απολογισμών 
της Κοινότητας με όλες τις συναφείς εγκριτικές και τρο- 
ποποιητικές αποφάσεις. 

Παρακολουθεί την πορεία εκτέλεσης του προϋπολογι¬ 
σμού και εισηγείται τις αναμορφώσεις αυτού με την εγ¬ 
γραφή νέων εσόδων, και αναπληρωματικών, συμπληρω¬ 
ματικών ή εκτάκτων πιστώσεων. 

Ελέγχει και ταξινομεί τα απολογιστικά στοιχεία, συ¬ 
μπληρώνει αυτά και τα ετοιμάζει για τον τελικό έλεγχό 
τους από το Κοινοτικό Συμβούλιο. 

Γ ραφείο Εσόδων και Κοινοτικής Περιουσίας.. 

Ως προς τα Εσοδα. 

Ενεργεί, την σύμφωνα με τον Νόμο, επιβολή των Δημο¬ 
τικών φόρων, τελών και δικαιωμάτων. 

Είναι υπεύθυνο για τον έλεγχο των στοιχείων βεβαίω¬ 
σης κάθε δημοτικής προσόδου, για τη βεβαίωσή της, 
εκτός αν ορίζεται διαφορετικά στον παρόντα Οργανσι- 
σμό, σύμφωνα με τους Νόμους και τους κανονισμούς που 
ισχύουν κάθε φορά και την αποστολή, στην Ταμιακή Υπη¬ 
ρεσία της Κοινότητας, των οικείων βεβαιωτικών καταστά¬ 
σεων, χρηματικών ενταλμάτων κ.λ.π. 

Παρακολουθεί την απόδοση από το Δημόσιο των συνει- 
σπραττομένων φόρων και τελών. 

Παρακολουθεί και ενεργεί για την έγκαιρη απόδοση 
στην Κοινότητα των χορηγουμένων από το Δημόσιο ή 
οποιαδήποτε άλλη πηγή παροχών, εισφορών και οικονο¬ 
μικών ενισχύσεων. 

Εκδίδει βεβαιώσεις ή πιστοποιητικά που αναφέρονται 
στην από την επιβολή Δημοτικών φόρων, τελών, δικαιω¬ 
μάτων και εισφορών, σε κάθε υπόχρεο, ενεργεί για τη θε¬ 
ραπεία των τυχόν δικαίων παραπόνων τους και ενημερώ¬ 
νει αυτούς για τις προς την Κοινότητα υποχρεώσεις τους 
από οποιαδήποτε αιτία. 

Τηρεί μητρώο των για κάθε φορολογία της Κοινότητας 
φορολογουμένων. 

Ενεργεί την τελική βεβαίωση όλων των οίκοθεν βεβαι- 
ουμένων εσόδων της Κοινότητας, περιλαμβανομένης σε 
αυτήν και της εκδόσεως των σχετικών εντολών προς το ει- 
σπρακτορικό όργανο της Κοινότητας. 

Επιμελείται τη σύμφωνα με το Νόμο κοινοποίηση των 
κάθε είδους εγγράφων, προσκλήσεων και ειδοποιήσεων 
που αφορούν την βεβαίωση των δημοτικών εσόδων. 

Επιμελείται και ενεργεί τις διαδικασίες για την πραγμα¬ 
τοποίηση των συναπτομένων από την Κοινότητα δανείων 
και παρακολουθεί την εξέλιξή των χορηγήσεώντους. 

Σε συνεργασία με το γραφείο Λογιστηρίου παρακολου¬ 
θεί τη διαμόρφωση των τοκοχρεωλυσίων και γενόμενες 
παρακρατήσεις για την εξόφληση των δανείων. 

Παρέχει στοιχεία για την σύνταξη του ετήσιου προϋπο¬ 
λογισμού εσόδων της Κοινότητας, καθώς και των ανα¬ 
μορφώσεων αυτού στην διάρκεια του έτους. 

Ως προς την Κοινοτική Περιουσία: 

- Επιμελείται τη σύνταξη του κτηματολογίου και τη συ¬ 
νεχή ενημέρωσή του. 

Καταρτίζει τους όρους διακήρυξης για την εκμίσθωση ή 
εκποίηση ακινήτωνπραγμάτωντης .κοινότητας, επιμελεί¬ 
ται τις σχετικές για την έγκρισή τους διαδικασίες και τη 
βεβαίωση των μισθωμάτων. Επιπλέον δε, παρακολουθεί 
την πιστή εφαρμογή των οικείων συμβάσεων. 

Ενεργεί ότι είναι αναγκαίο για τη διαφύλαξη της ακίνη¬ 
της περιουσίας της Κοινότητας. 

Εισηγείται τρόπους εκμετάλλευσης της ακίνητης περι¬ 
ουσίας της Κοινότητας και ενεργεί για την τήρηση και 
εφαρμογή σε καταφατικές περιπτώσεις των απαιτουμέ- 
νων διαδικασιών για την υλοποίηση των συναφών στόχων 
της Κοινοτικής αρχής. 

Ενεργεί τη βεβαίωση των εσόδων που προέρχονται από 
την εκμετάλλευση της ακίνητης περιουσίας της Κοινότη¬ 
τας. 

Γραφείο Προμηθειών και διαχείρισης υλικού και αποθή¬ 
κης. 

Ως προς τις Προμήθειες. 

Φροντίζει για την προμήθεια όλων των ειδών και υλικών, 
που χρειάζονται οι υπηρεσίες της Κοινότητας και ενεργεί 
τις πράξεις που απαιτούνται μέχρι να υπογραφούν από 
τις αρμόδιες επιτροπές τα οριστικά πρωτόκολλα παρα¬ 
λαβής και να παραδοθούν στις αποθήκες της Κοινότητας 
τα παραπάνω είδη. 

Παρακολουθεί την κίνηση των τιμών της αγοράς και 
φροντίζει με πρόχειρους μειοδοτικούς διαγωνισμούς να 
πετυχαίνει τις καλύτερες τιμές. 

Διεξαγάγει δημοπρασίες ή πρόχειρο διαγωνισμό, μερι¬ 
μνά για τη δημοσίευση στον ημερήσιο τύπο των όρων δια¬ 
κήρυξης, με καθορισμό της ημερομηνίας διεξαγωγής της 
δημοπρασίας. 

Συντάσσει συμβάσεις με τους προμηθευτές και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες. 

Διαβιβάζει τα απαιτούμενα δικαιολογητικά από προμή¬ 
θειες και προμηθευτές, εις διπλούν, στο Λογιστήριο για 
την έκδοση των Χ.Ε. 

Παραλαμβάνει τις εγγυητικές επιστολές από τους προ¬ 
μηθευτές και μεριμνά για την επανάληψη δημοπρασίας 
όταν η πρώτη αποβεί άκαρπος. 

Ως προς την διαχείριση υλικού αποθήκης: 

Τηρεί βιβλία και καρτέλες όλου του μηχανολογικού εξο¬ 
πλισμού, των καυσίμων και λιπαντικών και υλικών των 
υπηρεσιών της Κοινότητας. 

Εποπτεύει τις αποθήκες, παρακολουθεί όλα τα κινητά 
περιουσιακά στοιχεία της Κοινότητας από την εισαγωγή 
τους μέχριτην εξαγωγή τους εκδίδει δελτία εξαγωγής και 
την παράδοσή τους στις υπηρεσίες. 

Φροντίζει για την εκποίηση αχρήστων υλικών και μηχα¬ 
νημάτων, για την παραλαβή και αποθήκευση καυσίμων 
και λιπαντικών. 


Μεριμνά για την παραλαβή και διακίνησης πάσης φύσε- 
ως υλικού όλων των τεχνικών υπηρεσιών της Κοινότητας, 
καθώς και τη διαχείριση γραφικής ύλης των υπηρεσιών 
της Κοινότητας, όπως έντυπα, έπιπλα, σκεύη κ.λ.π. 

Φροντίζει για την καλή διατή ρηση των διάφορων ειδών, ει- 
σηγείται τη λήψη μέτρων για την προστασία των ειδών αυ¬ 
τών από κινδύνους αλλοίωσης και καταστροφής τους και 
μεριμνά για την έγκαιρη προμήθεια κάθε αναγκαίου είδους. 

Τηρείτο υπό του Νόμου προβλεπόμενα βιβλία εισαγω¬ 
γής και εξαγωγής αντίστοιχα. 

Μεριμνά για την αρίθμηση και σφράγιση των παραπάνω 
βιβλίων τα οποία θεωρεί ο προϊστάμενος του τμήματος. 

Β) Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛΛΟ¬ 
ΝΤΟΣ 

Τα ειδικότερα καθήκοντα αυτής της Διεύθυνσης είναι: 

Τηρεί χωριστό αρχείο της υπηρεσίας της με τον πιο 
πρόσφορο τρόπο που καθορίζεται με απόφαση Προέ¬ 
δρου. Στο Γ ενικό αρχείο της Κοινότητας, δεν περιλαμβά¬ 
νεται η αρχειοθέτηση των εγγράφων της Διεύθυνσης. 

Καταρτίζει σε συνεργασία με τους προϊσταμένους των 
Υπηρεσιών και τον Πρόεδρο το σχέδιο του ετήσιου τεχνι¬ 
κού προγράμματος. 

Επιμελείται την εφαρμογή του. 

Τα της εκτέλεσης και θεώρησης των μελετών, της δια¬ 
δικασίας ανάθεσης έργων, των πιστοποιήσεων, των τιμο¬ 
λογίων, των λογαριασμών και κάθε άλλου δικαιολογητι- 
κού ενταλμάτων πληρωμής, που αναφέρονται στο εκτε- 
λούμενο από την Κοινότητα έργο και στις ενεργούμενες 
απ’ αυτόν προμήθειες. 

Παρακολουθεί και επιβλέπει την εκτέλεση όλων των τε¬ 
χνικών έργων, έχοντας δικαίωμα ελέγχου, για τη σύμφω¬ 
να με τους κανόνες της τεχνικής και τις προδιαγραφές 
των οικείων μελετών κατασκευή τους και παροχής των 
απαραιτήτων οδηγιών στα όργανα εκτέλεσης και επίβλε¬ 
ψης των έργων. 

Για όλα τα παραπάνω έχει την υποχρέωση να ενημερώ¬ 
νει έγκαιρα τον Πρόεδρο. 

Επιλαμβάνεται κάθε θέματος γενικά, που εμπίπτει στις 
ειδικές αρμοδιότητες που ορίζονται με τις διατάξεις περί 
εκτελέσεως Δημοτικών και Κοινοτικών έργων. 

Ενημερώνεται επί των τεχνικών έργων, καθώς και όλων 
των φορέων που ασκούν τεχνικές δραστηριότητες μέσα 
στα όρια της Κοινότητας, ώστε να μπορεί να παρέχει τις 
τεχνικές του γνώμες στην Κοινοτική αρχή. 

Μεριμνά και ενεργεί ότι χρειάζεται για την ολοκλήρωση 
του αποχετευτικού δικτύου στην πόλη, τη συντήρησή του 
και την καλή λειτουργία στο βαθμό και στην έκταση που 
ορίζεται από τον ειδικό νόμο. 

Μεριμνά και ενεργεί ότι χρειάζεται για την καθαριότητα 
της πόλης, το κοινοτικό φωτισμό, την κυκλοφορία, τη συ¬ 
γκοινωνία και το φυσικό περιβάλλον. 

1. Τμήμα Τεχνικής Υπηρεσίας. 

Γ ραφείο Μελετών - Εργων, Αποχέτευσης, Σχεδίου Πό- 
λεως, Συντήρησης και επισκευής κτιρίων. 

Ως προς τις Μελέτες και τα Έργα: 

Συνεργάζεται με όλες τις υπηρεσίες της Κοινότητας για 
τη συλλογή των στοιχείων που είναι απαραίτητα για τον 
προγραμματισμό όλων των έργων της Κοινότητας. 

Συντάσσει οποιαδήποτε μελέτη ζητηθεί από τον Πρόε¬ 
δρο και επιβλέπει τις μελέτες όλων των έργων που περι¬ 
λαμβάνονται στο Τεχνικό Πρόγραμμα της Κοινότητας και 
των ενεργουμένων προμηθειών όπου τούτο είναι ανα¬ 
γκαίο. 

Παρακολουθεί την πορεία των προϋπολογισθέντων έρ¬ 
γων και ειδοποιεί έγκαιρα τον Προϊστάμενο για την πο¬ 
ρεία υλοποίησης. 

Για την ορθή και ολοκληρωμένη σύνταξη των μελετών 
εκτέλεσης έργων, συνεργάζεται εκτός από τους αρμόδι¬ 
ους διοικητικούς και υπηρεσιακούς παράγοντες της Κοι¬ 
νότητας και κάθε άλλη αρχή ή Υπηρεσία, που συνδέεται 
με αυτά με οποιονδήποτε τρόπο, λαμβάνοντας υπόψη 
προϋπάρχουσες συναφείς μελέτες, έργα ή άλλα σχετικά 
στοιχεία επηρεάζοντας το είδος και τη δυνατότητα κατα¬ 
σκευής τους. 

Τηρεί ταξινομημένο αρχείο όλων των μελετών της Κοι¬ 
νότητας. 

Ενεργεί τις διαδικασίες για τη διεξαγωγή των δημοπρα¬ 
σιών ανάδειξης των αναδοχών εκτέλεσης των έργων ή 
της ανάθεσης αυτών. 

Για κάθε έργο που εκτελείται, ενεργεί για την εγκατά¬ 
σταση των αναδοχών, τις εργασίες, την παρακολούθηση 
της ομαλής εξέλιξης της κατασκευής, τη σύνταξη επιμε¬ 
τρήσεων, τη σύνταξη των συγκριτικών πινάκων, τη συ¬ 
γκρότηση των επιτροπών παραλαβής των έργων κ.λ.π. 

Τηρεί αρχείο των φακέλων των περατωμένων συναφών 
έργων και ενεργεί για την μέσα στις νόμιμες προθεσμίες 
πραγματοποίηση της παραλαβής τους. 

Τηρεί και ενημερώνει ανελλιπώς ειδική καρτέλα για κά¬ 
θε έργο, στην οποία εμφανίζεται με λεπτομέρειες η οικο- 
νομο-λογιστική κίνηση και κάλυψη του έργου. 

Ενημερώνει για τυχόν αδυναμίες στην πρόοδο εργα¬ 
σιών, κακοτεχνίες ή κάθε είδους ανωμαλίες που παρου¬ 
σιάζονται. 

Μεριμνά για την από τους υπόχρεους κατασκευή των 
πεζοδρομίων της πόλης, εφαρμόζοντας τις οικείες, από 
τη Νομοθεσία περί πόλεων και κωμών, διατάξεις. 

Μεριμνά για την από τους υπόχρεους πλήρη αποκατά¬ 
σταση των τομών που εκτελέσθηκαν και των φθορών που 
έγιναν σε βάρος των οδών και πεζοδρομίων, επιβλέπει τις 
εργασίες αυτές και εισηγείται τη λήψη των επιβαλλομέ- 
νων μέτρων κατά των αρνουμένων ή εκτελούντων αυτές 
με πλημμέλεια. 

Στα έργα επίσης υπάγονται η εκτέλεση και επίβλεψη 
των έργων των σχολικών κτιρίων, παιδικών χαρών, αθλη¬ 
τικών χώρων κ.λ.π. 

Ως προς την Αποχέτευση. 

Τηρεί και εφαρμόζει τη διαδικασία δημοπράτησης και 
εκτέλεσης των έργων αποχέτευσης, σύμφωνα με το Νόμο. 

Παραλαμβάνει και διεκπεραιώνει τις αιτήσεις των εν¬ 
διαφερομένων με τα συνοδεύοντα αυτές δικαιολογητικά. 

Συγκεντρώνει τα απαραίτητα στοιχεία για την επιμέτρηση 
και παραλαβή των έργων και τον καταλογισμό της δαπάνης 
σε βάρος των υπόχρεων και τα παραδίδει στο Τμήμα Οικο¬ 
νομικών Υπηρεσιών για τη βεβαίωση και είσπραξη. 

Συνεργάζεται με τις αρμόδιες υπηρεσίες της Κοινότη¬ 
τας για την είσπραξη από την ΕΥΔΑΠ και την απόδοση σε 
αυτή των προβλεπομένων αντίστοιχα ποσοστών επί των 
τελών του Νόμου 1068/1980. 

Επισημαίνει τις ελλείψεις και τις ανάγκες αποχέτευσης 
σε όλο το φάσμα αυτής (ακάθαρτα, όμβρια, βόθροι, εκκε¬ 
νώσεις, ρέματα, επιχώσεις, καταπατήσεις κ.λ.π.) και ανα- 
λόγως ενεργεί είτε για την ενημέρωση των αρμοδίων υπη¬ 
ρεσιών, είτε για τη λήψη μέτρων απευθείας από την Κοι¬ 
νότητα. 

Ενημερώνει την Ε.ΥΔ.Α.Π. γιατις εξωτερικές διακλαδώ¬ 
σεις (συνδέσεις ακινήτων με το αποχετευτικό δίκτυο). 


Εκδίδει τις άδειες για την από τρίτους εκτέλεση διαφό¬ 
ρων εργασιών επί των Κοινοτικών οδών, πλατειών και γε¬ 
νικά κοινοχρήστων χώρων (τομέας οδοστρωμάτων) για 
την τοποθέτηση, επισκευή, διαρρύθμιση ή συντήρηση 
εγκαταστάσεων αποχέτευσης. 

Τηρεί χωριστό αρχείο των μελετών της αρμοδιότητάς 
του και των δικτύων αποχέτευσης της Πόλης. 

Ενημερώνει ανελλιπώς αυτό, ώστε σε κάθε στιγμή να 
υπάρχει πλήρης παράσταση των τηρουμένων από την 
υπηρεσία στοιχείων. 

Γνωμοδοτεί σε κάθε περίπτωση τροποποίησης μελέτης 
αποχέτευσης, αν κατά την εκτέλεση συναφών έργων δια¬ 
πιστωθεί τέτοια ανάγκη. 

Συντάσσει και χορηγεί βεβαιώσεις που έχουν σχέση με 
το αποχετευτικό δίκτυο της Κοινότητας, τηρουμένων για 
την εξουσιοδότηση της σχετικής διαδικασίας του Νόμου. 

Μεριμνά για την από τους υπόχρεους πλήρη αποκατά¬ 
σταση των τομών που εκτελέσθηκαν και των φθορών που 
έγιναν σε βάρος των οδών και πεζοδρομίων, επιβλέπει τις 
εργασίες αυτές και εισηγείται τη λήψη των επιβαλλομέ- 
νων μέτρων κατά των αρνουμένων ή εκτελούντων αυτές 
με πλημμέλεια, εφόσον αυτές εκτελέσθηκαν σε έργα 
αποχέτευσης. 

Ως προς το Σχέδιο Πόλεως. 

Επιλαμβάνεται και τηρεί όλες τις αναγκαίες ενέργειες 
επί θεμάτων ανάθεσης, επίβλεψης και εφαρμογής Τοπο- 
γραφικών, Πολεοδομικών και Ρυμοτομικών Μελετών τη¬ 
ρώντας το σχετικό αρχείο των θεμάτων αυτών. 

Παρακολουθείτο Ρυθμιστικό και Γενικό Πολεοδομικό 
σχέδιο. 

Επιλαμβάνεται κυκλοφοριακών - συγκοινωνιακών μελε¬ 
τών. 

Επιλαμβάνεται και παρακολουθεί τον ρυθμό προόδου 
και τηρεί όλες τις αναγκαίες ενέργειες και παρεμβάσεις 
αρμοδίως, για την αξιοποίηση του Ρυθμιστικού και Γενι¬ 
κού Πολεοδομικού σχεδίου, καθώς και των κυκλοφορια- 
κών και συγκοινωνιακών μελετών, που αναφέρονται στην 
πόλη και την ευρύτερη περιοχή. 

Επιλαμβάνεται της υλοποίησης σχεδίου πόλεως και σύ¬ 
νταξης πράξεων αναλογισμού, τακτοποίησης και προ- 
σκυρώσεως οικοπέδων. 

Μεριμνά για την προετοιμασία των φακέλων τροποποι¬ 
ήσεων του εγκεκριμμένου σχεδίου και την τήρηση της 
προβλεπόμενης από τον Νόμο διαδικασίας. 

Συντάσσει τις εισηγήσεις των θεμάτων τροποποιήσεων 
για το Κοινοτικό Συμβούλιο και αποφαίνεται επί των εν¬ 
στάσεων των ενδιαφερομένων. 

Μεριμνά για τη δημοσίευση των τροποποιήσεων που 
εγκρίνονται με απόφαση του Κοινοτικού Συμβουλίου 
στην Εφημερίδα της Κυβερνήσεως. 

Ασχολείται με την χορήγηση όλων των αναγκαίων Το- 
πογραφικών στοιχείων για την υλοποίηση επί τόπου των 
Ρυμοτομικών και Οικοδομικών γραμμών, καθώς και υψο¬ 
μέτρων (στάθμης κρασπέδων). 

Τηρεί αρχείο των χορηγουμένων από την Πολεοδομία 
και κοινοποιημένων στην Κοινότητα οικοδομικών αδειών. 

Ασχολείται με την σήμανση των οδών πινακίδων ονομα¬ 
τοθεσίας και με τον καθορισμό της αρίθμησης των οικο¬ 
δομών και τηρεί το αρχείο των σχετικών διαγραμμάτων. 

Ως προς την συντήρηση και επισκευή των κτιρίων. 

Φροντίζει για την επισκευή και συντήρηση: 

Όλων των σχολικών κτιρίων 

Όλων των Κοινοτικών καταστημάτων. 

Όλων των Κοινοτικών χώρων (οτεγασμένων και υπαί¬ 
θριων) συγκέντρωσης και ψυχαγωγίας των δημοτών. 

Όλων των εγκαταστάσεων αθλητισμού. 

Όλων των λοιπών κτιριακών εγκαταστάσεων που δεν 
περιλαμβάνονται στις παραπάνω κατηγορίες. 

Συγκροτεί και κατευθύνει τα αναγκαία για τον άνω σκο¬ 
πό συνεργεία. 

Γ ραφείο Γ ραμματειακής στήριξης. 

Παρακολουθεί όλες τις διοικητικές υποθέσεις της υπη¬ 
ρεσίας, τη διεκπεραίωση της αλληλογραφίας και ενημε- 
ρώνειτον Προϊστάμενο για κάθε εκκρεμότητα που αφορά 
έγγραφα ή ενέργειες και για κάθε ανεκτέλεστη εντολή. 

Συγκεντρώνει και κωδικοποιεί όλες τις διαταγές, εγκυ¬ 
κλίους, διατάγματα κ.λ.π., που αφορούν την υπηρεσία 
(ενημέρωση αρχείου) και δακτυλογραφεί τα πάσης φύ- 
σεως έγγραφα της υπηρεσίας. 

2. Τμήμα Περιβάλλοντος 

Γ ραφείο Καθαριότητας, Κήπων και Πρασίνου. 

Ως προς την καθαριότητα. 

Ελέγχει και παρακολουθεί τον τομέα αποκομιδής των 
απορριμμάτων σε όλη την περιοχή της Κοινότητας. 

Μεριμνά για τη μεταφορά, ζύγιση, απόρριψη και εντα¬ 
φιασμό των απορριμμάτων στις χωματερές. 

Μεριμνά για την αποκομιδή των απορριμμάτων από τα 
σπίτια, από εστίες απορριμμάτων σε ακάλυπτους χώρους 
κ.λ.π., καθώς και για την περισυλλογή και απόρριψη αχρή¬ 
στων αντικειμένων, που δεν μεταφέρονται με τα κλειστά 
απορριμματοφόρο αυτοκίνητα. 

Φροντίζει για τον καθαρισμό του οδικού δικτύου της πό¬ 
λης, των κοινοχρήστων χώρων, των πλατειών, εγκαταλε- 
λειμμένων ιδιοκτησιών, εστιών μόλυνσης πάρκων, κήπων, 
παιδικών χαρών κ.λ.π. και το συνεχή καθαρισμό των 
απορριμματοδοχείων που υπάρχουν στους κοινόχρη¬ 
στους χώρους ή τα πεζοδρόμια. 

Ελέγχει με το εποπτικό προσωπικό του, πλήρη και από¬ 
λυτο καθαρισμό των χώρων της αρμοδιότητάς του και ει- 
σηγείται στην Δ/νση Περιβάλλοντος τυχόν αναγκαία ανα- 
διάρθωση του προσωπικού κατά τομέα. 

Οργανώνει συνεργεία για τον καθαρισμό των παρανό¬ 
μων αφισών, συνθημάτων ή πανώ. 

Φροντίζει για τη μεταφορά σε καθορισμένο χώρο εκτός 
πόλεως, των εγκαταλελειμμένων άχρηστων αυτοκινήτων και 
μοτοσυκλετών σε δρόμους της πόλεως σε συνεργασία με 
την αρμόδια Κοινοτική Αστυνομία και Αστυνομική Αρχή. 

Μεριμνά για την περισυλλογή των κλαδιών και άλλων 
ογκωδών αντικειμένων. 

Ως προς τους κήπους και το πράσινο. 

Φροντίζει για τη συντήρηση και καλλιέργεια των δημο¬ 
τικών αλσυλλίων, κήπων και δενδροστοιχιών, την φύτευ¬ 
ση δένδρων, θάμνων και φυτών και τον εμπλουτισμό του 
υπάρχοντος πρασίνου της πόλης. 

Φροντίζει για την εξασφάλιση των συναφών υλικών και 
μέσων για την εκτέλεση έργων ανάπτυξης και συντήρη¬ 
σης του πρασίνου της πόλης. 

Φροντίζει για την συνεχή παραγωγή ποσότητας και ποι¬ 
ότητας φυτικών ειδών και ποικιλιών, με βάση τις μελέτες 
ανάπτυξης και συντήρησης του πρασίνου της πόλης. 

Μελετά το σχεδίασμά του τρόπου άρδευσης του πρα¬ 
σίνου της πόλης. 

Έχει την επίβλεψη των μελετών πρασίνου. 

Φροντίζει για την καλή λειτουργία και συντήρηση των 
οργάνων των παιδικών χαρών της Κοινότητας και τη φύ¬ 
λαξη των πλατειών κ.λ.π. χώρων. 


Γ ραφείο κίνησης - συντήρησης αυτοκινήτων και ηλε- 
κτροφωτισμού. 

Ως προς την κίνηση και συντήρηση αυτ/των. 

Εντέλλεται και προγραμματίζει την κίνηση των οχημά¬ 
των της Κοινότητας γενικά. 

Εντέλλεται και παρακολουθεί επιμελώς την προμήθεια 
και την κατανάλωση καυσίμων. 

Έχει την άμεση επαφή με τα συνεργεία συντήρησης 
των αυτοκινήτων και την περαιτέρω ευθύνη για την έγκαι¬ 
ρη εισαγωγή και εξαγωγή τους σε αυτά και από αυτά. 

Τηρεί και ενημερώνει ανελλιπώς τα ειδικά βιβλία και 
έντυπα που ορίζονται από το Νόμο για την κίνηση των αυ¬ 
τοκινήτων. 

Χορηγεί τις εντολές για την προμήθεια των καυσίμων 
και ελέγχει την κανονική παραλαβή τους. Τηρεί τα ανα¬ 
γκαία βιβλία για τη χρεωπίστωση των υλικών και των 
ανταλλακτικών που χρησιμοποιούνται στη συντήρηση και 
επισκευή των αυτοκινήτων. 

Είναι αρμόδιο για τη λήψη και εφαρμογή των ενδεδειγ- 
μένων, για τη φύλαξη των αυτοκινήτων, μέτρων. 

Αναφέρει κάθε ζημιά που προκαλούν ή προκαλείται στα 
αυτοκίνητα της Κοινότητας και ενεργεί για την απόδοση ή 
διεκδίκηση του αντιτίμου των ζημιών. Τηρεί στατιστικά 
στοιχείατης κίνησης καιλειτουργίαςτωναυτ/τωντης Κοι¬ 
νότητας ως και από αυτά καταναλισκομένων καυσίμων. 

Αναφέρει κάθε διαπιστούμενη ζημιά στα αυτοκίνητα 
από υπαιτιότητα των Οδηγών τους. 

Μεριμνά ώστε τα απαιτούμενα για τις ανάγκες των υπη- 
ρεσιώντης Κοινότητας αυτ/τα να βρίσκονται έτοιμα για κί¬ 
νηση στις οριζόμενες ώρες χρησιμοποίησής τους. 

Εκτελεί κάθε άλλη εργασία που ανάγεται στην κίνηση 
των αυτ/των. 

Μεριμνά για την έγκαιρη ασφάλιση όλων των αυτ/των 
γενικά. 

Τηρεί χωριστά για κάθε αυτ/το ειδικό φάκελο στον 
οποίο φυλάσσονται με επιμέλεια τα στοιχεία κτήσης, κυ¬ 
κλοφορίας και ασφάλισης αυτών. 

Μεριμνά για την έγκαιρη προμήθεια υλικών και ανταλ¬ 
λακτικών, χρήσιμων για την συντήρηση και επισκευή των 
αυτ/των. 

Είναι υπεύθυνο για τη σωστή λειτουργία του συνεργεί¬ 
ου επισκευής και συντήρησης όλων των αυτ/των. 

Ως προς τον Ηλεκροφωτισμό. 

Αλλάζει τους χαλασμένους και καμένους λαμπτήρες 
του δικτύου, εφόσον περί αυτού. 

Υπάρχει πάγια και ειδική συναίνεση της Δ.Ε.Η. 

Εκτελεί το με αυτεπιστασία έργο ηλεκτροφωτισμού της 
πόλης. 

Τηρεί τα αναγκαία βιβλία για τη χρεοπίστωση των υλι¬ 
κών και των ανταλλακτικών που χρησιμοποιούνται στην 
καλή λειτουργία του δικτύου φωτισμού. 

Ενημερώνει εγκαίρως την Δ. Ε. Η. για την αποκατάσταση 
των βλαβών στο δίκτυο. 

Μεριμνά για την έγκαιρη προμήθεια υλικών και ανταλλα¬ 
κτικών χρήσιμων για την ομαλή λειτουργία του δικτύου φω¬ 
τισμού. Ενεργεί τη φωταγώγηση των χώρων, στους οποί¬ 
ους η Κοινότητα οργανώνει κάθε μορφής εκδηλώσεις. 

Γ) ΑΥΤΟΤΕΛΕΣ ΓΡΑΦΕΙΟ ΔΗΜΟΤΙΚΗΣ ΑΣΤΥΝΟΜΙΑΣ. 

Γ ραφείο Δημοτικών Αστυνόμων.. 

Ελέγχει και επιβάλλει την τήρηση των διατάξεων που 
αφορούν την καθαριότητα, την κυκλοφορία και στάθμευ¬ 
ση των αυτ/των, την οικοδόμηση, την αποχέτευση, τη μό¬ 
λυνση και ρύπανση του περιβάλλοντος, την προστασία 

του υπόγειου υδάτινου δυναμικού πάντοτε μέσα στον χώ¬ 
ρο των Διοικητικών ορίων της Κοινότητας. 

Ειδικότερα ασχολείται: 

Με τον έλεγχο τήρησης της καθαριότητας σε όλους του 
δημόσιους, κοινοτικούς και κοινόχρηστους χώρους γενι¬ 
κά της Κοινότητας, όπως καθορίζονται από τις ισχύουσες 
διατάξεις, τις κανονιστικές πράξεις και τις αποφάσεις του 
Κοινοτικού Συμβουλίου και του Προέδρου, που εκδίδο- 
νται κάθε φορά για το σκοπό αυτό. 

Με τον έλεγχο της τήρησης των νόμων περί εμπορικής 
διαφήμισης, τοιχοκόλλησης, ώστε να αποφεύγεται η ρύ¬ 
πανση. 

Με τις διαδικασίες επιβολής κυρώσεων σύμφωνα με τις 
κείμενες διατάξεις και τις αποφάσεις του Κοινοτικού Συμ¬ 
βουλίου και Προέδρου. 

Μετον έλεγχο για τη στάθμευση και την κυκλοφορία κά¬ 
θε οχήματος σύμφωνα με τις κείμενες διατάξεις και την 
τήρηση των Νόμων και των ειδικών αστυνομικών διατάξε¬ 
ων που αφορούν την κυκλοφορία και τη στάθμευση των 
οχημάτων. 

Με την τήρηση των διατάξεων και των περιορισμών που 
ισχύουν για την οικοδόμηση γενικά και ειδικότερα με τον 
έλεγχο των αδειών των ανεγειρομένων οικοδομών και κά¬ 
θε κατηγορίας κτισμάτων, την περίφραξη ή περιτοίχιση 
οικοπέδων στην εφαρμογή του Γ.Ο.Κ. υποδεικνύοντας, 
της αρμόδιες υπηρεσίες την κατεδάφιση επικίνδυνων κτι¬ 
ρίων και την παρακολούθηση της εφαρμογής των διατά¬ 
ξεων για την κατάληψη πεζοδρομίων με οικοδομικά υλικά 
και εισηγείται στις αρμόδιες υπηρεσίες την επιβολή κυ¬ 
ρώσεων κατά των παραβατών. 

Με τον έλεγχο της αποχέτευσης που ειδικότερα περι¬ 
λαμβάνει την τήρηση και εφαρμογή των διατάξεων και 
των κανονισμών για τη σωστή λειτουργία του δικτύου της 
αποχέτευσης με σκοπό την αποφυγή της ρύπανσης, την 
παρεμπόδιση επιχωμάτωσης ή δόμησης της φυσικής 
ροής των ρεμάτων κ.λ.π., τον έλεγχο για παράνομες συν¬ 
δέσεις των ακινήτων με υδροφόρους αγωγούς ή αγω¬ 
γούς ακαθάρτων ή βρόχινων νερών, καθώς και για παρό¬ 
μοιες επεκτάσεις τους. 

Με τον έλεγχο και την μόλυνση του περιβάλλοντος που 
επεκτείνεται σε κάθε πηγή και αιτία παροδική ή μόνιμη 
που προκαλεί ρύπανση ή μόλυνση στο φυσικό περιβάλ¬ 
λον από κάθε είδους οχήματα. Στον έλεγχο υπάγονται και 
οι εστίες καύσηςε, κάθε κατηγορίας κτιρίων, όπως και η 
ηχορύπανση. 

Με την προστασία του υπόγειου υδάτινου δυναμικού 
που περιλαμβάνει και τον έλεγχο για την πρόληψη παρά¬ 
νομου ανοίγματος πηγαδιών και εκτέλεση γεωτρήσεων, 
τον έλεγχο της υπεράντλησης που δημιουργεί κινδύνους 
εξάντλησης και ελάττωσης του υπόγειου υδατικού δυνα¬ 
μικού, τον έλεγχο της παράνομης πώλησης, διάθεσης, 
μεταφοράς ή αλλαγής χρήσηςτου καιτην προστασία από 
την ρύπανση και την μόλυνση των υπογείων νερών. 

Προσόντα, καθήκοντα, δικαιώματα, υποχρεώσεις. 

Οι ισχύουσες κάθε φορά διατάξεις για ταπροσόντα, κα¬ 
θήκοντα, δικαιώματα, υποχρεώσεις των δημοτικών κοινο¬ 
τικών υπαλλήλων, εφαρμόζονται ανάλογα και για το προ¬ 
σωπικό της Δημοτικής Αστυνομίας. 

Δικαιούται να παρακολουθεί επιμορφωτικά σεμινάρια, 
που οργανώνονται από φορείς που επιλέγει η Κοινότητα. 
Επίσης υποχρεούται να παρακολουθεί σεμινάρια που θα 
οργανώνουν αρμόδιες δημόσιες υπηρεσίες και που θα 
αφορούν θέματα της αρμοδιότητάς της. 


Το προσωπικό της Δημοτικής Αστυνομίας συνεργάζε¬ 
ται με τις αντίστοιχες υπηρεσίες της Ελληνικής Αστυνο¬ 
μίας, των Υπουργείων Υγείας και Πρόνοιας, Δημοσίων 
Εργων κ.λ.π. 

Στολή, διακριτικό, σήμα, ταυτότητα. 

Σύμφωνα με την απόφαση του Υπουργού Εσωτερικών 
που προβλέπεται από τις διατάξεις του άρθρου 5 του Π .Δ. 
434/82, καθορίζονται η ειδική στολή, το διακριτικό σήμα 
και ο τύπος της ειδικής ταυτότητας. 

Γραφείο Γραμματειακής στήριξης. 

Παρακολουθεί όλες τις διοικητικές υποθέσεις της υπη¬ 
ρεσίας, τη διεκπεραίωση της αλληλογραφίας και ενημε¬ 
ρώνει για κάθε εκκρεμότητα που αφορά έγγραφα ή ενέρ¬ 
γειες και για κάθε ενεκτέλεστη εντολή. 

Συγκεντρώνει και κωδικοποιεί όλες τις διαταγές, εγκυ¬ 
κλίους, διατάγματα κ.λ.π. που αφορούν την υπηρεσία 
(ενημέρωση αρχείου) και δακτυλογραφεί τα πάσης (ρύ¬ 
σεως έγγραφα της υπηρεσίας. 

Το Γραφείο αυτό υπάγεται απευθείας στον Πρόεδρο 
της Κοινότητας. 

Αρθρο 6 

Τελικές Διατάξεις 

Οι Προϊστάμενοι των οργανικών μονάδων της Κοινότη¬ 
τας ορίζονται κατά οργανική μονάδα και κατά προτεραιό¬ 
τητας από τους κλάδους: 

Ο Προϊστάμενος της Δ/νσης Διοικητικών και Οικονομι¬ 
κών Υπηρεσιών ορίζεται από τον κλάδο ΠΕΙ Διοικητικούή 
ΤΕ17 Διοικητικού Λογιστικού ή ΔΕΙ Διοικητικού. 

Οι Προϊστάμενοι των τμημάτων Διοικητικών και Οικονο¬ 
μικών Υπηρεσιών, ορίζεται από τους κλάδους ΠΕΙ Δ/κού 
ή ΤΕ17 Διοικητικού - Λογιστικού, ή ΔΕ 1 Διοικητικού ή ΤΕ19 
Πληροφορικής. 

Ο Προϊστάμενος της Δ/νσης Τεχνικών Υπηρεσιών και 
Περιβάλλοντος, ορίζεται από τους κλάδους ΠΕ3 Πολ. 
Μηχανικών ή ΠΕ5 Μηχ. Ηλεκτρολόγου ή ΤΕ3 πτυχιούχων 
Μηχανικών. 

Ο Προϊστάμενος του τμήματος Τεχνικής Υπηρεσίας 
ορίζεται από τους κλάδους ΠΕ3 Πολ. Μηχανικών ή ΠΕ5 
Μηχ. Ηλεκτρολόγου ή ΤΕ3 πτυχιούχων Μηχανικών. 

Ο Προϊστάμενος του τμήματος Περιβάλλοντος ορίζεται 
από τους κλάδους ΠΕΙ Διοικητικού ή ΠΕ5 Μηχανολόγου 
- Ηλεκτρολόγου ή ΠΕ9 Γεωπόνων ή ΔΕΙ Διοικητικού ή 
ΔΕ2 Εποπτών καθαριότητας ή ΔΕ 29 Οδηγών ή ΔΕ35 Δεν¬ 
δροκηπουρών. 

Ο Προϊστάμενος του αυτοτελούς γραφείου Δημοτικής 
Αστυνομίας ορίζεται από τους κλάδους ΠΕΙ Διοικητικού 
ή ΠΕ23 ειδικής υπηρεσίας ή ΔΕ23 ειδικής υπηρεσίας. 

Η κατανομή του προσωπικού στις διάφορες υπηρεσίες 
και γραφεία της Κοινότητας και η ανάθεση των καθηκό¬ 
ντων τόσο αυτών που αναφέρονται στον παρόντα Οργα¬ 
νισμό, όσο και αυτών που πιθανώς να προκύ ψουν στο μέλ¬ 
λον, γίνεται με απόφαση του Προέδρου, αναλόγως των 
παρουσιαζομένων κάθε φορά υπηρεσιακών αναγκών. 

Η άσκηση των καθοριζομένων με τον παρόντα ορ¬ 
γανισμό λειτουργιών, βασίζεται σε κανονιστικές πρά¬ 
ξεις που εκδίδονται από τον Πρόεδρο, σύμφωνα με 
τις διατάξεις του Δημοτικού και Κοινοτικού Κώδικα. 

Για την επιλογή των προϊσταμένων της Δ/νσης των υπη¬ 
ρεσιών και των τμημάτων εφαρμόζονται οι διατάξεις του 
Ν. 2190/1994. Ητοποθέτηση αυτών πραγματοποιείται τε¬ 
λικά στις αντίστοιχες οργανικές μονάδες για τρία (3) χρό¬ 
νια με απόφαση Προέδρου. Οι τοποθετούμενοι ως Προϊ- 

στάμενοι εξακολουθούν να ασκούν τα καθήκοντά τους 
μέχρι την τυχόν επανεκλογή τους ή την τοποθέτηση νέου 
Προϊσταμένου. 

Τον Προϊστάμενο που απουσιάζει ή κωλύεται να ασκή¬ 
σει τα καθήκοντά του, αναπληρώνει ο προϊστάμενος της 
αμέσως υποκείμενης οργανικής μονάδας (πρώτης στην 
διορθωτική διάταξη) καθώς αυτές αναγράφονται στον 
παρόντα οργανισμό. 

Τα γραφεία που προβλέπονται στη διάρθωση του ορ¬ 
γανισμού δεν είναι αυτοτελή γραφεία και ως εκ τούτου οι 
οριζόμενοι ως προϊστάμενοι αυτών δεν δικαιούται το από 
Νόμου καθιερωμένο επίδομα. 

Το Γραφείο Δημοτικής Αστυνομίας είναι αυτοτελές γρα¬ 
φείο κατά την έννοια του Ν. 1586/1986 και εξομοιούται διορ¬ 
θωτικά με τα προβλεπόμενα στον οργανισμό τμήματα. 

Τα απαιτούμενα τυπικά προσόντα για τον διορισμό των 
υπαλλήλων στις αντίστοιχες θέσεις, ορίζονται από τις δια¬ 
τάξεις του Π.Δ. 37α/87 «περί του Προσοντολογίου και 
Κλαδολογίου των θέσεων των Ο.Τ.Α.» καθώς και του 
Π.Δ/τος 22/90 και άλλων τροποποιημένων διατάξεων. 

Για την υπηρεσιακή κατάσταση των τακτικών μονίμων 
υπαλλήλων έχουν εφαρμογή οι διατάξεις των Ν. 1188/81, 
Ν. 1586/86, Ν. 1943/91, Ν. 2190/94, ενώ για τους υπηρε- 
τούντες με σχέση εργασίας ιδιωτικού δικαίου αορίστου 
χρόνου έχουν εφαρμογή οι διατάξεις του Ν. 1188/81 και 
Π.Δ. 410/88. 

Κάθε υπηρεσιακή μονάδα οφείλει να τηρεί χωριστά αρ¬ 
χείο Νόμων, Διαταγμάτων, εγκυκλιακών οδηγών και των 
λοιπών στοιχείων της Νομολογίας που ανάγονται στα αντι¬ 
κείμενα αρμοδιότητάςτου. Τα βοηθήματα αυτά ενημερώνει 
ανελλιπώς και συμβουλεύεται συνεχώς για την πιο σωστή 
και απρόσκοπτη λειτουργία της Υπηρεσίας της. 

Με ευθύνη των προϊσταμένων Δ/νσεων και Τμημάτων, 
πραγματοποιούνται οι συνεντεύξεις του άρθρου 10 του 
Π.Δ. 318/1992 για την αξιολόγηση των ουσιαστικών προσό¬ 
ντων των υπαλλήλων που υπάγονται στις υπηρεσίες τους. 

Κάθε άλλη απόφαση, σχετική με τον Οργανισμό Εσωτε¬ 
ρικής Υπηρεσίας της Κοινότητας Εκάλης, καταργείται 
από την δημοσίευση της παρούσας στην Εφημερίδα της 
Κυβερνήσεως. 

Από την τροποποίηση του Ο.Ε.Υ.της Κοινότητας, προ- 
καλείται δαπάνη 267.186,22 ευρώ, η οποία βαρύνει τον 
προϋπολογισμό του τρέχοντος έτους, ενώ ο μέσος όρος 
των τακτικών εσόδων των δύο τελευταίων ετών ανέρχεται 
σε 1.807.657,90 ευρώ. 

Η ανωτέρω απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 08/Δ.Τ.Α./24606 (2) 

Σύσταση Νομικού Προσώπου με την επωνυμία «3η Ενιαία 
Σχολική Επιτροπή» Δήμου Κρωπίας Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 5 του Ν. 1894/1990 (ΦΕΚ 
ΙΙΟ/Α’) και του άρθρου 203 του Π.Δ. 410/1995 (ΦΕΚ 
231/Α’). 


2) Τις διατάξεις του Ν. 2503/1997 (ΦΕΚ 107/Α730.5.97) 
«Διοίκηση, Οργάνωση, Στελέχωσητης Περιφέρειας, ρύθ¬ 
μιση θεμάτων Τοπικής Αυτ/σης και άλλες διατάξεις». 

3) Τις ρυθμίσειςτου άρθρου 29Ατου Ν. 1558/1985που 
προστέθηκε με το άρθρο 27 του Ν. 2081/1992 σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής πράξης. 

4) Την οικ. 16976/12.11.2003 απόφαση του Γενικού 
Γ ραμματέα Περιφέρειας Αττικής για μεταβίβαση εξου¬ 
σίας υπογραφής «Με εντολή Γενικού Γ ραμματέα Περιφέ¬ 
ρειας» στο Γ ενικό Διευθυντή της Περιφέρειας Αττικής. 

5) Την 332/2003 απόφαση του Δημοτικού Συμβουλίου 
Κρωπίας, αποφασίζουμε: 

1) Συστήνουμε ίδιο Νομικό Πρόσωπο με την επωνυμία 
«3η Ενιαία Σχολική Επιτροπή», η οποία περιλαμβάνει το 
Ιο, 2ο Γ υμνάσιο και το Ενιαίο Λύκειο του Δήμου Κρωπίας. 

2) Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η αμοιβή καθαριστριών. 

γ) Η εκτέλεση μικρών έργων για επισκευή και συντήρηση 
των διδακτηρίων και του κάθε είδους εξοπλισμού τους. 

δ) Η εισήγηση προς τις αντίστοιχες Δ/νσεις Πρωτ/θμιας 
και Δευτ/θμιας Εκπ/σης για τον εφοδιασμό από τον Ο ,Σ. Κ. 
των σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και θρησκευμάτων με βιβλία 
για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3) Διοίκηση του Νομικού Προσώπου: 

Το Νομικό Πρόσωπο διοικείται από δεκαμελές (10) Δι¬ 
οικητικό Συμβούλιο αποτελούμενο από: 

α) Τον εκάστοτε Δήμαρχο ή όποιο άλλο μέλος αιρετό ή 
μη που ορίζεται από το Δήμαρχο, ως Πρόεδρο. 

β) Τους εκάστοτε Διευθυντές του 1ου και 2ου Γυμνασί¬ 
ου και του Ενιαίου Λυκείου. 

γ) Τους τρεις (3) εκπροσώπους των Συλλόγων Γονέων 
και Κηδεμόνων του 1ου, 2ου Γυμνασίου και του Ενιαίου 
Λυκείου. 

δ) Έναν (1) εκπρόσωπο των μαθητικών κοινοτήτων με 
τον αναπληρωματικό του. 
ε) Δύο (2) δημότες. 

Η θητεία των μελών του Δ.Σ. ακολουθεί τη δημοτική πε¬ 
ρίοδο και του πρώτου Δ.Σ. λήγει με τη λήξη της παρούσας 
περιόδου. 

4) Πόροι του Νομικού Προσώπου είναι: 

α) Η ετήσια επιχορήγηση του Δήμου 1.000,00 ευρώ πε¬ 
ρίπου. 

β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5) Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6) Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού έτους 2004 του Δή¬ 
μου Κρωπίας ύψους 1.000,00 ευρώ περίπου, για δε τα 
επόμενα οικονομικά έτη θα κυμανθεί στα ίδια επίπεδα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 8 Δεκεμβρίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 08/Δ.Τ.Α/24665 (3) 

Σύσταση Νομικού Προσώπου με την επωνυμία «2η Ενιαία 
Σχολική Επιτροπή» Δήμου Κρωπίας Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 5 του Ν. 1894/1990 (ΦΕΚ 
ΙΙΟ/Α’) και του άρθρου 203 του Π.Δ. 410/1995 (ΦΕΚ 
231 /Α’). 

2) Τις διατάξεις του Ν. 2503/1997 (ΦΕΚ 107/Α730.5.97) 
«Διοίκηση, Οργάνωση, Στελέχωσητης Περιφέρειας, ρύθμι¬ 
ση θεμάτων Τοπικής Αυτοδιοίκησης και άλλες διατάξεις». 

3) Τις ρυθμίσεις του άρθρου 29Ατου Ν.1 558/1985 που 
προστέθηκε με το άρθρο 27 του Ν. 2081/1992 σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής πράξης. 

4) Την οικ. 16976/12.11.2003 απόφαση του Γενικού 
Γ ραμματέα Περιφέρειας Αττικής για μεταβίβαση εξου¬ 
σίας υπογραφής «Με εντολή Γ ενικού Γ ραμματέα Περιφέ¬ 
ρειας» στο Γ ενικό Διευθυντή της Περιφέρειας Αττικής. 

5) Την 331/2003 απόφαση του Δημοτικού Συμβουλίου 
Κρωπίας, αποφασίζουμε: 

1) Συστήνουμε ίδιο Νομικό Πρόσωπο με την επωνυμία «2η 
Ενιαία Σχολική Επιτροπή», η οποία περιλαμβάνει το Ιο, 2ο, 
3ο, 4ο Δημοτικό Σχολείο, το Δημοτικό Σχολείο Αγ. Μαρίνας 
και το Δημοτικό Σχολείο Κιτσίου του Δήμου Κρωπίας. 

2) Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

β) Η αμοιβή καθαριστριών. 

γ) Η εκτέλεση μικρών έργων για επισκευή και συντήρηση 
των διδακτηρίων και του κάθε είδους εξοπλισμού τους. 

δ) Η εισήγηση προς τις αντίστοιχες Δ/νσεις Πρωτοβάθ¬ 


μιας και Δευτεροβάθμιας Εκπαίδευσης για τον εφοδια¬ 
σμό από τον Ο.Σ.Κ. των σχολείων με έπιπλα και εξοπλιστι- 
κά είδη και από το Υπουργείο Εθνικής Παιδείας και Θρη¬ 
σκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3) Διοίκηση του Νομικού Προσώπου: 

Το Νομικό Πρόσωπο διοικείται από δεκαπενταμελές 
(15) Διοικητικό Συμβούλιο αποτελούμενο από: 

α) Τον εκάστοτε Δήμαρχο ή όποιο άλλο μέλος αιρετό ή 
μη που ορίζεται από το Δήμαρχο, ως Πρόεδρο, 
β) Τους εκάστοτε Διευθυντές των Δημοτικών Σχολείων, 
γ) Τους έξι (6) εκπροσώπους των Συλλόγων Γονέων και 
Κηδεμόνωντου 1ου, 2ου, 3ου, 4ου Δημοτικού Σχολείου, 
του Δημοτικού Σχολείου Αγ. Μαρίνας και του Δημοτικού 
Σχολείου Κιτσίου, αντίστοιχα, 
δ) Δύο (2) δημότες. 

Η θητεία των μελών του Δ.Σ. ακολουθεί τη δημοτική πε¬ 
ρίοδο και του πρώτου Δ.Σ. λήγει με τη λήξη της παρούσας 
περιόδου. 

4) Πόροι του Νομικού Προσώπου είναι: 

α) Η ετήσια επιχορήγηση του Δήμου 1.000,00 ευρώ πε¬ 
ρίπου. 

β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5) Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Π ρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6) Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού έτους 2004 του Δή¬ 
μου Κρωπίας ύψους 1.000,00 ευρώ περίπου, για δε τα 
επόμενα οικονομικά έτη θα κυμανθεί στα ίδια επίπεδα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 8 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




